PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov 
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:

Návrh zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov a ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov.

2.  Základné ciele právnej úpravy:

Cieľom návrhu zákona je modernizácia a elektronizácia procesov súvisiacich s ukladaním, evidenciou a úhradou pokút v blokovom konaní orgánmi Policajného zboru. Návrh reaguje na potrebu zefektívnenia výkonu služby príslušníkov Policajného zboru, zníženia administratívnej záťaže spojenej s prejednávaním priestupkov a zvýšenia miery využívania informačných technológií pri výkone verejnej moci.
Navrhovaná právna úprava upúšťa od možnosti úhrady pokuty v hotovosti príslušníkovi Policajného zboru a vytvára právny rámec na zavedenie elektronického spôsobu evidencie, správy a úhrady pokút ukladaných v blokovom konaní. Uložené pokuty budú evidované prostredníctvom informačného systému Ministerstva vnútra Slovenskej republiky pod jedinečným identifikačným číslom, ktoré zabezpečí jednoznačné priradenie vykonanej úhrady ku konkrétnej uloženej sankcii a efektívnejšiu správu evidovaných údajov.

3. Zhodnotenie súčasného stavu:

Aktuálne platná právna úprava umožňuje vyberanie pokút v blokovom konaní v hotovosti. Takýto spôsob úhrady je spojený s administratívnou náročnosťou pri evidencii a vyúčtovaní finančných prostriedkov, vytvára dodatočné nároky na manipuláciu s hotovosťou a súvisiace kontrolné mechanizmy a zároveň neposkytuje dostatočný priestor na automatizované spracovanie údajov o uložených a uhradených pokutách v rozsahu, ktorý umožňujú súčasné informačné technológie.

4. Spôsob zapojenia verejnosti do prípravy právneho predpisu:

Verejnosť sa môže zapojiť do prípravy právneho predpisu formou zasielania podnetov či návrhov v intenciách vecného zamerania podľa bodu 2. 

Kontaktné údaje:
Prezídium Policajného zboru
Račianska ul. 45
821 72 Bratislava
email: odpppz@minv.sk  


5. Predpokladaný termín začatia pripomienkového konania:

